কীভাবে বলিউডে এসেছিলেন কঙ্গনা ? জানলে অবাক হবেন– News18 Bengali
কীভাবে বলিউডে এসেছিলেন কঙ্গনা ? জানলে অবাক হবেন
৩১ বছরে পা রাখলেন বলিউডের ‘কুইন’ কঙ্গনা রানাওয়াত ৷ তবে আজকাল কঙ্গনাকে লোকে বিতর্কের রানিও বলছেন ৷
Updated:Mar 23, 2017 04:23 PM IST
#মুম্বই: ৩১ বছরে পা রাখলেন বলিউডের ‘কুইন’ কঙ্গনা রানাওয়াত ৷ তবে আজকাল কঙ্গনাকে লোকে বিতর্কের রানিও বলছেন ৷ কখনও হৃত্বিক রোশন, কখনও করণ জোহরকে টেনে কঙ্গনা যেভাবে খবরের শিরোনামে আসছেন, তা থেকে বলিপাড়ার গুঞ্জনে কঙ্গনাই সুপারহিট ৷ তবে আজ যে কঙ্গনা, তা কিন্তু দুম করে নয় ৷ জানা গিয়েছে, তাঁর এই প্রতিবাদী চরিত্র ছোটবেলা থেকেই৷
খবরে এসেছিল, কঙ্গনা নিজেকে আনওয়ান্টেড চাইল্ড বলে থাকেন ৷ তন্নু ওয়েডস মন্নু মুক্তির পর, এক সাক্ষাৎকারে কঙ্গনা জানিয়ে ছিলেন, তিনি বরাবরই তার দিদির তুলনায় কম জনপ্রিয় নিজের পরিবারে ৷ আর শুধু তাই নয়, কঙ্গনার মডেলিং বা সিনেমায় আসার ব্যাপারটাকেও খুব একটা ভালো চোখে দেখেননি কঙ্গনার বাবা ৷
কঙ্গনা জানিয়ে ছিলেন, বাবার সঙ্গে ঝগড়া করে বলিউডে এসছিলেন তিনি ৷ বলিউডে অভিনয় করার জন্য রীতিমতো বাড়ি থেকে পালিয়ে গিয়েছিলেন কঙ্গনা ৷
বলিউডের ভালো অভিনেত্রীদের তালিকায় কঙ্গনার নাম এখন বেশ শীর্ষে ৷ কেরিয়ারের শুরুতে বেশ কয়েকটা ফ্লপ থাকলেও, কঙ্গনার ঝুলিতে এখন বেশ কয়েকটা হিট ৷ সঙ্গে জাতীয় পুরস্কার ৷
#Birth day#Bollywood#Kangana Ranaut
First published: 04:23:36 PM Mar 23, 2017